2008E0652 — DA — 07.08.2008 — 000.001

Dette dokument er et dokumentationsredskab, og institutionerne påtager sig intet ansvar herfor





Berigtiget ved:









▼B

RÅDETS FÆLLES HOLDNING 2008/652/FUSP

af 7. august 2008

om ændring af fælles holdning 2007/140/FUSP om restriktive foranstaltninger over for Iran







RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 15, og ud fra følgende betragtninger: (1) Den 27. februar 2007 vedtog Rådet for Den Europæiske Union fælles holdning 2007/140/FUSP ( 1 ), hvorved FN’s Sikkerhedsråds resolution 1737 (2006) (»UNSCR 1737 (2006)«) blev gennemført. (2) Den 23. april 2007 vedtog Rådet fælles holdning 2007/246/FUSP ( 2 ), hvorved FN’s Sikkerhedsråds resolution 1747 (2007) (»UNSCR 1747 (2007) «) blev gennemført. (3) Den 3. marts 2008 vedtog FN’s Sikkerhedsråd resolution 1803 (2008) (»UNSCR 1803 (2008) «), som udvidede anvendelsesområdet for de restriktive foranstaltninger, der blev indført med UNSCR 1737 (2006) og UNSCR 1747 (2007), og krævede, at alle stater skulle træffe de nødvendige foranstaltninger for at gennemføre disse bestemmelser effektivt. (4) Den 23. juni 2008 vedtog Rådet fælles holdning 2008/479/FUSP, som identificerede yderligere personer og enheder, som skulle omfattes af indrejserestriktioner og indefrysning af pengemidler. (5) UNSCR 1803 (2008) opfordrer alle stater til at udvise årvågenhed, når de giver nye tilsagn om offentlig finansiel støtte til handel med Iran, så det undgås, at en sådan finansiel støtte bidrager til spredningsfølsomme nukleare aktiviteter eller udvikling af fremføringssystemer til kernevåben. (6) UNSCR 1803 (2008) opfordrer af samme grund også alle stater til at udvise årvågenhed i forbindelse med aktiviteter, der udøves af finansieringsinstitutter på deres område, med alle banker hjemmehørende i Iran og deres filialer og datterselskaber i udlandet, så det undgås, at sådanne aktiviteter bidrager til spredningsfølsomme nukleare aktiviteter eller udvikling af fremføringssystemer til kernevåben. Med henblik på at udvise denne årvågenhed vedrører visse af bestemmelserne i denne fælles holdning Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme ( 3 ). (7) UNSCR 1803 (2008) hilser den vejledning velkommen, som Den Finansielle Aktionsgruppe (FATF) har udsendt for at bistå staterne med at gennemføre deres finansielle forpligtelser i henhold til UNSCR 1737 (2006). (8) UNSCR 1803 (2008) opfordrer desuden alle stater til, i henhold til deres nationale retlige myndigheder og lovgivning og i overensstemmelse med folkeretten, at inspicere fragt, der transporteres til og fra Iran med luftfartøjer eller skibe, som ejes eller drives af Iran Air Cargo og Islamic Republic of Iran Shipping Line, i deres lufthavne og søhavne, hvis der er rimelig grund til at antage, at et luftfartøj eller skib transporterer forbudte varer. (9) UNSCR 1803(2008) udvider de restriktive foranstaltninger til at omfatte yderligere personer og enheder, der er involveret i, har direkte tilknytning til eller yder støtte til Irans spredningsfølsomme nukleare aktiviteter, eller til udvikling af fremføringssystemer til kernevåben, eller som Sikkerhedsrådet eller Sanktionskomitéen finder har bistået udpegede personer og enheder med at unddrage sig sanktioner eller med at overtræde bestemmelserne i UNSCR 1737 (2006), 1747 (2007) eller 1803 (2008). ►C1 (10) De nødvendige foranstaltninger bør også træffes for at sikre, at ingen erstatning ydes til Irans regering, eller til nogen person eller enhed i Iran, eller til udpegede personer eller enheder, eller til nogen anden person eller enhed, som rejser fordringer gennem eller til fordel for en sådan person eller enhed, ◄ eller til nogen anden person, som rejser fordringer gennem eller til fordel for en sådan person eller enhed, i forbindelse med en aftale eller anden transaktion, som ikke kunne gennemføres som følge af foranstaltninger truffet i henhold til UNSCR 1737 (2006), 1747 (2007) eller 1803 (2008), herunder foranstaltninger truffet af De Europæiske Fællesskaber eller en medlemsstat i overensstemmelse med, som krævet af eller i forbindelse med gennemførelsen af de relevante beslutninger fra Sikkerhedsrådet (11) Det bør desuden forbydes at levere, sælge eller overføre visse former for produkter, materiel, udstyr, varer og teknologi til Iran, foruden dem, der er fastsat af Sikkerhedsrådet eller Sanktionskomitéen, hvor disse kan bidrage til Irans aktiviteter i forbindelse med berigning, oparbejdning og fremstilling af tungt vand eller til udvikling af fremføringssystemer til kernevåben eller til aktiviteter på andre områder, som Den Internationale Atomenergiorganisation (IAEA) har udtrykt bekymring over eller har betegnet som udestående spørgsmål. (12) Fælles holdning 2007/140/FUSP bør ændres i overensstemmelse hermed. (13) Der er behov for handling fra Fællesskabets side for at gennemføre visse foranstaltninger — ud fra følgende betragtninger: VEDTAGET FØLGENDE FÆLLES HOLDNING:







Artikel 1

Fælles holdning 2007/140/FUSP ændres således:

1) I artikel 1, stk. 1, indsættes følgende litra: »d) visse andre produkter, materiel, udstyr, varer og teknologier, som kan bidrage til Irans aktiviteter i forbindelse med berigning, oparbejdning eller fremstilling af tungt vand, til udvikling af fremføringssystemer til kernevåben eller til aktiviteter på andre områder, som IAEA har udtrykt bekymring over eller har betegnet som udestående spørgsmål. De Europæiske Fællesskaber træffer de nødvendige foranstaltninger for at fastlægge de i henhold til denne bestemmelse omfattede relevante produkter, materiel, udstyr, varer og teknologier.«

2) Artikel 3a affattes således: »Artikel 3a 1. Medlemsstaterne, herunder gennem deres deltagelse i internationale finansieringsinstitutter, må ikke give nye tilsagn om bistand, økonomisk støtte og lån på lempelige vilkår til den iranske regering, undtagen hvor dette sker med henblik på humanitære og udviklingsmæssige formål. 2. For at undgå, at finansiel støtte bidrager til spredningsfølsomme nukleare aktiviteter eller udvikling af fremføringssystemer til kernevåben, skal medlemsstaterne udvise tilbageholdenhed med hensyn til at give nye tilsagn om offentlig finansiel støtte til handelen med Iran, herunder ydelse af eksportkreditter, garantier eller forsikring, til deres statsborgere eller enheder, som er involveret i en sådan handel.«

3) Følgende artikel indsættes: »Artikel 3b 1. Medlemsstaterne udviser årvågenhed i forbindelse med aktiviteter, der udøves af finansieringsinstitutter under deres jurisdiktion i relation til: a) banker hjemmehørende i Iran, særlig Bank Saderat b) filialer og datterselskaber, inden for medlemsstaternes jurisdiktion, af banker hjemmehørende i Iran, jf. bilag III c) filialer og datterselskaber, uden for medlemsstaternes jurisdiktion, af banker hjemmehørende i Iran, jf. bilag IV d) finansielle enheder, der hverken er hjemmehørende i Iran eller inden for medlemsstaternes jurisdiktion, men som kontrolleres af personer eller enheder hjemmehørende i Iran, jf. bilag IV, så det undgås, at sådanne aktiviteter bidrager til spredningsfølsomme nukleare aktiviteter eller udvikling af fremføringssystemer til kernevåben. 2. Finansieringsinstitutterne skal derfor, når de udøver aktiviteter i forbindelse med banker og finansieringsinstitutter som nævnt i stk. 1: a) løbende udvise årvågenhed over for kontobevægelser, herunder gennem deres kundelegitimationsprogrammer og i henhold til deres forpligtelser i relation til hvidvaskning af penge og finansiering af terrorisme b) kræve, at alle oplysningsfelter i betalingsordrer vedrørende transaktionens afsender og modtager udfyldes og, hvis disse oplysninger ikke foreligger, afvise transaktionen c) opbevare alle registreringer af transaktioner i fem år og på anmodning stille dem til rådighed for de nationale myndigheder d) hvis de har mistanke om eller har rimelig grund til at antage, at midler har tilknytning til finansieringen af spredning, straks indberette deres mistanke til den finansielle efterretningsenhed (FIU) eller til en anden kompetent myndighed udpeget af den berørte medlemsstat. FIU eller en anden kompetent myndighed skal have hurtig direkte eller indirekte adgang til de oplysninger om finansielle forhold, administration og retshåndhævelse, som den skal bruge for at kunne udføre denne funktion korrekt, hvilket også omfatter analyse af indberetninger vedrørende mistænkelige transaktioner. 3. Filialer og datterselskaber af Bank Saderat inden for medlemsstaternes jurisdiktion skal også underrette den kompetente myndighed i den medlemsstat, hvor de er etableret, om alle pengeoverførsler, som de foretager eller modtager, senest fem arbejdsdage efter, at de har foretaget eller modtaget den pågældende overførsel. Med forbehold af informationsudvekslingsordninger videresender de kompetente myndigheder, der modtager underretningen, i givet fald straks disse oplysninger til de kompetente myndigheder i andre medlemsstater, hvor de andre parter i sådanne transaktioner er etableret.«

4) Følgende artikel indsættes: »Artikel 3c 1. Ud over inspektioner, der skal sikre gennemførelsen af de relevante bestemmelser i UNSCR 1737 (2006), 1747 (2007) og 1803 (2008) og af denne fælles holdnings artikel 1 skal medlemsstaterne, i henhold til deres nationale retlige myndigheder og lovgivning og i overensstemmelse med folkeretten, navnlig havretten og relevante internationale aftaler om civil luftfart, i deres lufthavne og søhavne inspicere fragt, der transporteres til og fra Iran med luftfartøjer eller skibe, som ejes eller drives af Iran Air Cargo og Islamic Republic of Iran Shipping Line, hvis der er rimelig grund til at antage, at luftfartøjet eller skibet transporterer forbudte varer i henhold til denne fælles holdning, 2. Når der foretages inspektion som omhandlet i stk. 1 af fragt fra luftfartøjer og skibe, som ejes eller drives af Iran Air Cargo og Islamic Republic of Iran Shipping Line, forelægger medlemsstaterne senest fem arbejdsdage efter inspektionen FN’s Sikkerhedsråd en skriftlig rapport om inspektionen med bl.a. en redegørelse for grundlaget for inspektionen samt oplysninger om tidspunktet og stedet for inspektionen, dens nærmere omstændigheder, resultatet heraf og andre relevante enkeltheder. ▼C1 3. Fragtfly og handelsskibe, der ejes eller drives af Iran Air Cargo og Islamic Republic of Iran Shipping Line, skal desuden inden ankomst eller afrejse afgive oplysninger om alle varer, der indføres til eller udføres fra en medlemsstat.« ▼B

5) Artikel 4, stk. 1, litra b), affattes således: »b) andre personer, der ikke er opført på listen i bilag I, men som er involveret i, har direkte tilknytning til eller yder støtte til Irans spredningsfølsomme nukleare aktiviteter, eller til udvikling af fremføringssystemer til kernevåben, herunder også ved at være involveret i indkøb af forbudte produkter, materiel, udstyr, varer og teknologi, samt personer, der har bistået udpegede personer eller enheder med at unddrage sig eller overtræde bestemmelserne i UNSCR 1737 (2006), 1747 (2007) eller 1803 (2008) eller denne fælles holdning, som opført på listen i bilag II.«

6) Artikel 5, stk. 1, affattes således: »1. Alle midler og økonomiske ressourcer, der direkte eller indirekte tilhører, ejes, besiddes eller kontrolleres af: a) de personer og enheder, som er opført i bilaget til UNSCR 1737 (2006), samt af andre personer og enheder, som er udpeget af Sikkerhedsrådet eller udvalget i overensstemmelse med punkt 12 i UNSCR 1737 (2006) og punkt 7 i UNSCR 1803 (2008); sådanne personer eller enheder er opført i bilag I b) de personer og enheder, der ikke er omfattet af bilag I, men som er involveret i, har direkte tilknytning til eller yder støtte til Irans spredningsfølsomme nukleare aktiviteter eller til udvikling af fremføringssystemer til kernevåben, eller personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem, herunder med ulovlige midler, samt personer, der har bistået udpegede personer eller enheder med at unddrage sig eller overtræde bestemmelserne i UNSCR 1737 (2006), 1747 (2007) eller 1803 (2008) eller denne fælles holdning, jf. bilag II, indefryses.«

7) Følgende artikel indsættes: »Artikel 6a Der ydes ikke erstatning eller nogen anden tilsvarende kompensation, såsom modregning eller erstatning i henhold til garanti i forbindelse med kontrakter eller transaktioner, hvis gennemførelse direkte eller indirekte helt eller delvis er blevet påvirket af foranstaltninger truffet i medfør af UNSCR 1737 (2006), 1747 (2007) eller 1803 (2008), herunder foranstaltninger truffet af De Europæiske Fællesskaber eller af enhver medlemsstat i overensstemmelse med, som krævet af eller i forbindelse med gennemførelsen af de relevante afgørelser fra Sikkerhedsrådet, til de udpegede personer og enheder, som er opført på listen i bilag I eller II, eller nogen anden person eller enhed i Iran, herunder Irans regering, eller til nogen person eller enhed, som rejser fordringer gennem eller til fordel for en sådan person eller enhed.«

8) Artikel 7, stk. 2, affattes således: »2. Rådet udarbejder med enstemmighed på forslag af medlemsstaterne eller Kommissionen listerne i bilag II, III og IV og vedtager ændringer hertil.«

9) Bilag I og II erstattes af teksten i bilag I og II til denne fælles holdning.

10) Bilag III og IV til denne fælles holdning tilføjes som bilag III og IV til fælles holdning 2007/140/FUSP.

Artikel 2

Denne fælles holdning har virkning fra dagen for vedtagelsen.

Artikel 3

Denne fælles holdning offentliggøres i Den Europæiske Unions Tidende.









BILAG I









»BILAG I

Liste over personer, jf. artikel 4, stk. 1, litra a), og over personer og enheder, jf. artikel 5, stk. 1, litra a)

A. Fysiske personer

1) Fereidoun Abbasi-Davani. Dato for FN's optagelse på listen: 24.3.2007. Andre oplysninger: seniorforsker ved forsvarsministeriet (MODAFL) med forbindelser til Instituttet for Anvendt Fysik. Arbejder nært sammen med Mohsen Fakhrizadeh-Mahabadi.

2) Dawood Agha-Jani. Funktion: leder af PFEP — Natanz. Andre oplysninger: involveret i Irans nukleare program. Dato for FN's optagelse på listen: 23.12.2006.

3) Ali Akbar Ahmadian. Titel: viceadmiral. Funktion: leder af den fælles stab for Iranian Revolutionary Guard Corps (IRGC). Dato for FN's optagelse på listen: 24.3.2007.

4) Amir Moayyed Alai. Andre oplysninger: involveret i montering og projektering af centrifuger. Dato for EU's optagelse på listen: 24.4.2007 (FN: 3.3.2008).

5) Behman Asgarpour. Funktion: driftsleder (Arak). Andre oplysninger: involveret i Irans nukleare program. Dato for FN's optagelse på listen: 23.12.2006.

6) Mohammad Fedai Ashiani. Andre oplysninger: involveret i produktionen af ammoniumuranylcarbonat og ledelsen af berigningsanlægget i Natanz. Dato for EU's optagelse på listen: 24.4.2007 (FN: 3.3.2008).

7) Abbas Rezaee Ashtiani. Andre oplysninger: ledende embedsmand i AEOI Office of Exploration and Mining Affairs. Dato for FN's optagelse på listen: 3.3.2008.

8) Bahmanyar Morteza Bahmanyar. Funktion: leder af finans- og budgetdepartementet, Luftfartsindustriorganisationen (AIO). Andre oplysninger: involveret i Irans ballistiske missilprogram. Dato for FN's optagelse på listen: 23.12.2006.

9) Haleh Bakhtiar. Andre oplysninger: involveret i produktionen af magnesium i en koncentration på 99,9 %. Dato for EU's optagelse på listen: 24.4.2007 (FN: 3.3.2008).

10) Morteza Behzad. Andre oplysninger: involveret i fremstilling af centrifugekomponenter. Dato for EU's optagelse på listen: 24.4.2007 (FN: 3.3.2008).

11) Ahmad Vahid Dastjerdi. Funktion: leder af Luftfartsindustriorganisationen (AIO). Andre oplysninger: involveret i Irans ballistiske missilprogram. Dato for FN's optagelse på listen: 23.12.2006.

12) Ahmad Derakhshandeh. Funktion: formand og administrerende direktør for Bank Sepah. Dato for FN's optagelse på listen: 24.3.2007.

13) Mohammad Eslami. Titel: Dr. Andre oplysninger: leder af forsvarsindustriernes uddannelses- og forskningsinstitut. Dato for FN's optagelse på listen: 3.3.2008.

14) Reza-Gholi Esmaeli. Funktion: leder af handels- og udenrigsdepartementet, Luftfartsindustriorganisationen (AIO). Andre oplysninger: involveret i Irans ballistiske missilprogram. Dato for FN's optagelse på listen: 23.12.2006.

15) Mohsen Fakhrizadeh-Mahabadi. Andre oplysninger: ledende forsker i MODAFL og tidligere leder af Physics Research Centre (PHRC). Dato for FN's optagelse på listen: 24.3.2007.

16) Mohammad Hejazi. Titel: brigadegeneral. Funktion: kommandørkaptajn i Bassij resistance force. Dato for FN's optagelse på listen: 24.3.2007.

17) Mohsen Hojati. Funktion: leder af Fajr Industrial Group. Dato for FN's optagelse på listen: 24.3.2007.

18) Seyyed Hussein Hosseini. Andre oplysninger: AEOI-embedsmand, der er involveret i tungtvandsreaktorprojektet i Arak. Dato for EU's optagelse på listen: 24.4.2007 (FN: 3.3.2008).

19) M. Javad Karimi Sabet. Andre oplysninger: leder af Novin Energy Company, der er omfattet af UNSCR 1747 (2007). Dato for EU's optagelse på listen: 24.4.2007 (FN: 3.3.2008).

20) Mehrdada Akhlaghi Ketabachi. Funktion: leder af Shahid Bagheri Industrial Group (SBIG). Dato for FN's optagelse på listen: 24.3.2007.

21) Ali Hajinia Leilabadi. Funktion: generaldirektør for Mesbah Energy Company. Andre oplysninger: involveret i Irans nukleare program. Dato for FN's optagelse på listen: 23.12.2006.

22) Naser Maleki. Funktion: leder af Shahid Hemmat Industrial Group (SHIG). Andre oplysninger: Naser Maleki er også embedsmand i MODAFL og tilsynsførende med arbejdet med det ballistiske missilprogram Shahab-3. Shahab-3 er Irans nuværende ballistiske langdistancemissil. Dato for FN's optagelse på listen: 24.3.2007.

23) Hamid-Reza Mohajerani. Andre oplysninger: involveret i produktionsstyring på uranberigningsanlægget (UCF) i Esfahan. Dato for EU's optagelse på listen: 24.4.2007 (FN: 3.3.2008).

24) Jafar Mohammadi. Funktion: teknisk rådgiver for Irans Atomenergiorganisation (AEOI) (med ansvar for produktion af ventiler til centrifuger). Andre oplysninger: involveret i Irans nukleare program. Dato for FN's optagelse på listen: 23.12.2006.

25) Ehsan Monajemi. Funktion: byggeprojektleder, Natanz. Andre oplysninger: involveret i Irans nukleare program. Dato for FN's optagelse på listen: 23.12.2006.

26) Mohammad Reza Naqdi. Titel: brigadegeneral. Andre oplysninger: tidligere vicechef for de væbnede styrkers generalstab for logistik og industriforskning/leder af det statslige hovedkvarter for bekæmpelse af smugleri, involveret i forsøg på at omgå sanktioner i henhold til UNSCR 1737 (2006) og 1747 (2007). Dato for FN's optagelse på listen: 3.3.2008.

27) Houshang Nobari. Andre oplysninger: Involveret i ledelsen af berigningsanlægget i Natanz. Dato for EU's optagelse på listen: 24.4.2007 (FN: 3.3.2008).

28) Mohammad Mehdi Nejad Nouri. Titel: generalløjtnant. Funktion: rektor for Malek Ashtar University of Defence Technology. Andre oplysninger: Det kemiske fakultet på Ashtar University of Defence Technology er tilknyttet MODALF og har foretaget forsøg med beryllium. Involveret i Irans nukleare program. Dato for FN's optagelse på listen: 23.12.2006.

29) Mohammad Qannadi. Funktion: AEOI's vicepræsident for forskning og udvikling. Andre oplysninger: involveret i Irans nukleare program. Dato for FN's optagelse på listen: 23.12.2006.

30) Amir Rahimi. Funktion: leder af Esfahan Nuclear Fuel Research and Production Center. Andre oplysninger: Esfahan Nuclear Fuel Research and Production Center udgør en del af AEOI’s Nuclear Fuel Production and Procurement Company, som er involveret i berigningsaktiviteter. Dato for FN's optagelse på listen: 24.3.2007.

31) Abbas Rashidi. Andre oplysninger: involveret i berigningsarbejde i Natanz. Dato for EU's optagelse på listen: 24.4.2007 (FN: 3.3.2008).

32) Morteza Rezaie. Titel: brigadegeneral. Funktion: vicekommandør i IRGC. Dato for FN's optagelse på listen: 24.3.2007.

33) Morteza Safari. Titel: kontreadmiral. Funktion: kommandør i IRGC Navy. Dato for FN's optagelse på listen: 24.3.2007.

34) Yahya Rahim Safavi. Titel: generalmajor. Funktion: kommandør, IRGC (Pasdaran). Andre oplysninger: involveret i både Irans nukleare program og Irans program for ballistiske missiler. Dato for FN's optagelse på listen: 23.12.2006.

35) Seyed Jaber Safdari. Andre oplysninger: direktør for Natanz Enrichment Facilities. Dato for FN's optagelse på listen: 24.3.2007.

36) Hosein Salimi. Titel: general. Funktion: kommandør i luftvåbenet, IRGC (Pasdaran). Andre oplysninger: involveret i Irans ballistiske missilprogram. Dato for FN's optagelse på listen: 23.12.2006.

37) Qasem Soleimani. Titel: brigadegeneral. Funktion: kommandør i Qods force. Dato for FN's optagelse på listen: 24.3.2007.

38) Ghasem Soleymani. Andre oplysninger: direktør for uranbrydningsaktiviteterne i Saghanduranminen. Dato for FN's optagelse på listen: 3.3.2008.

39) Mohammad Reza Zahedi. Titel: brigadegeneral. Funktion: kommandør i IRGC Ground Forces. Dato for FN's optagelse på listen: 24.3.2007.

40) General Zolqadr. Funktion: viceindenrigsminister med ansvar for sikkerhedsspørgsmål, officer i IRGC. Dato for FN's optagelse på listen: 24.3.2007.

B. Juridiske personer, enheder og organer

1) Abzar Boresh Kaveh Co. (alias BK Co.). Andre oplysninger: involveret i fremstilling af centrifugekomponenter. Dato for FN's optagelse på listen: 3.3.2008.

2) Ammunition and Metallurgy Industries Group (alias a) AMIG, b) Ammunition Industries Group). Andre oplysninger: a) AMIG kontrollerer 7th of Tir, b) AMIG ejes og kontrolleres af Defence Industries Organisation (DIO). Dato for FN's optagelse på listen: 24.3.2007.

3) Irans atomenergiorganisation (AEOI). Andre oplysninger: involveret i Irans nukleare program. Dato for FN's optagelse på listen: 23.12.2006.

4) Bank Sepah og Bank Sepah International. Andre oplysninger: Bank Sepah yder støtte til Aerospace Industries Organisation (AIO) og afdelinger heraf, herunder Shahid Hemmat Industrial Group (SHIG) og Shahid Bagheri Industrial Group (SBIG). Dato for FN's optagelse på listen: 24.3.2007.

5) Barzagani Tejarat Tavanmad Saccal companies. Andre oplysninger: a) datterselskab af Saccal System companies, b) denne virksomhed forsøgte at købe følsomme varer fra en enhed, som er optaget på listen i resolution 1737 (2006). Dato for FN's optagelse på listen: 3.3.2008.

6) Cruise Missile Industry Group (alias Naval Defence Missile Industry Group). Dato for FN's optagelse på listen: 24.3.2007.

7) Forsvarsindustriorganisationen (DIO). Andre oplysninger: a) overordnet MODAFL-kontrolleret enhed, hvoraf visse afdelinger har været involveret i fremstilling af komponenter til centrifugeprogrammet og i missilprogrammet,b) involveret i Irans nukleare program. Dato for FN's optagelse på listen: 23.12.2006.

8) Electro Sanam Company (alias a) E. S. Co., b) E. X. Co.). Andre oplysninger: Skuffeselskab for AIO, der er involveret i programmet for ballistiske missiler. Dato for FN's optagelse på listen: 3.3.2008.

9) Esfahan Nuclear Fuel Research and Production Centre (NFRPC) og Esfahan Nuclear Technology Centre (ENTC). Andre oplysninger: De udgør en del af Nuclear Fuel Production and Procurement Company under Atomic Energy Organisation of Iran (AEOI). Dato for FN's optagelse på listen: 24.3.2007.

10) Ettehad Technical Group. Andre oplysninger: Skuffeselskab for AIO, der er involveret i programmet for ballistiske missiler. Dato for FN's optagelse på listen: 3.3.2008.

11) Fajr Industrial Group. Andre oplysninger: a) tidligere instrumentfabrik, b) afdeling af AIO, c) involveret i Irans program for ballistiske missiler. Dato for FN's optagelse på listen: 23.12.2006.

12) Farayand Technique. Andre oplysninger: a) involveret i Irans nukleare program (centrifugeprogrammet), b) identificeret i IAEA-rapporter. Dato for FN's optagelse på listen: 23.12.2006.

13) Industrial Factories of Precision (IFP) Machinery (alias Instrumentation Factories Plant). Andre oplysninger: benyttet af AIO til nogle indkøbsforsøg. Dato for FN's optagelse på listen: 3.3.2008.

14) Jabber Ibn Hayan. Andre oplysninger: AEOI-laboratorium involveret i brændselscyklusaktiviteter. Dato for EU's optagelse på listen: 24.4.2007 (FN: 3.3.2008).

15) Joza Industrial Co. Andre oplysninger: Skuffeselskab for AIO, der er involveret i programmet for ballistiske missiler. Dato for FN's optagelse på listen: 3.3.2008.

16) Kala-Electric (alias Kalaye Electric). Andre oplysninger: a) leverandør til PFEP — Natanz, b) involveret i Irans nukleare program. Dato for FN's optagelse på listen: 23.12.2006.

17) Karaj Nuclear Research Centre. Andre oplysninger: del af AEOI's forskningsafdeling. Dato for FN's optagelse på listen: 24.3.2007.

18) Kavoshyar Company. Andre oplysninger: datterselskab af AEOI. Dato for FN's optagelse på listen: 24.3.2007.

19) Khorasan Metallurgy Industries. Andre oplysninger: a) datterselskab af Ammunition Industries Group (AMIG), som kontrolleres af DIO, b) involveret i produktion af centrifugekomponenter. Dato for FN's optagelse på listen: 3.3.2008.

20) Mesbah Energy Company. Andre oplysninger: a) leverandør til A40-forskningsreaktoren — Arak, b) involveret i Irans nukleare program. Dato for FN's optagelse på listen: 23.12.2006.

21) Niru Battery Manufacturing Company. Andre oplysninger: a) datterselskab af DIO, b) dets rolle er at fremstille kraftenheder til det iranske militær, herunder missilsystemer. Dato for FN's optagelse på listen: 3.3.2008.

22) Novin Energy Company (alias Pars Novin). Andre oplysninger: opererer inden for AEOI. Dato for FN's optagelse på listen: 24.3.2007.

23) Parchin Chemical Industries. Andre oplysninger: filial af DIO. Dato for FN's optagelse på listen: 24.3.2007.

24) Pars Aviation Services Company. Andre oplysninger: vedligeholder fly. Dato for FN's optagelse på listen: 24.3.2007.

25) Pars Trash Company. Andre oplysninger: a) involveret i Irans nukleare program (centrifugeprogrammet), b) identificeret i IAEA-rapporter. Dato for FN's optagelse på listen: 23.12.2006.

26) Pishgam (Pioneer) Energy Industries. Andre oplysninger: har deltaget i bygningen af urankonverteringsanlægget i Esfahan. Dato for FN's optagelse på listen: 3.3.2008.

27) Qods Aeronautics Industries. Andre oplysninger: producerer ubemandede luftfartøjer (UAV), faldskærme, glideskærme, motoriserede glideskærme osv. Dato for FN's optagelse på listen: 24.3.2007.

28) Sanam Industrial Group. Andre oplysninger: afdeling af AIO. Dato for FN's optagelse på listen: 24.3.2007.

29) Safety Equipment Procurement (SEP). Andre oplysninger: skuffeselskab for AIO, der er involveret i programmet for ballistiske missiler. Dato for FN's optagelse på listen: 3.3.2008.

30) 7th of Tir. Andre oplysninger: a) afdeling af DIO, almindeligt anerkendt som værende direkte involveret i Irans nukleare program, b) involveret i Irans nukleare program. Dato for FN's optagelse på listen: 23.12.2006.

31) Shahid Bagheri Industrial Group (SBIG). Andre oplysninger: a) afdeling af AIO, b) involveret i Irans program for ballistiske missiler. Dato for FN's optagelse på listen: 23.12.2006.

32) Shahid Hemmat Industrial Group (SHIG). Andre oplysninger: afdeling af AIO, b) involveret i Irans program for ballistiske missiler. Dato for FN's optagelse på listen: 23.12.2006.

33) Sho’a’ Aviation. Andre oplysninger: producerer ultralette fly. Dato for FN's optagelse på listen: 24.3.2007.

34) TAMAS Company. Andre oplysninger: a) involveret i berigningsaktiviteter, b) TAMAS er et overordnet organ, hvorunder der er oprettet fire datterselskaber, herunder et datterselskab, der arbejder med uranudvinding til koncentration og et andet, der er ansvarligt for uranforarbejdning, -berigning og -affald. Dato for EU's optagelse på listen: 24.4.2007 (UN: 3.3.2008).

35) Ya Mahdi Industries Group. Andre oplysninger: afdeling af AIO. Dato for FN's optagelse på listen: 24.3.2007.«









BILAG II









»BILAG II

Liste over personer, jf. artikel 4, stk. 1, litra b), og over personer og enheder, jf. artikel 5, stk. 1, litra b)







A. Fysiske personer Navn Identificerende oplysninger Begrundelse Opført på listen den: 1. Reza AGHAZADEH Fødselsdato: 15.3.1949. Pasnummer: S4409483, gyldighedsperiode 26.4.2000-27.4.2010. Udstedt i Teheran. Diplomatpas nr. D9001950, udstedt d. 22.1.2008, gyldigt indtil d. 21.1.2013, fødested: Khoy Leder af Atomic Energy Organisation of Iran (AEOI). AEOI fører tilsyn med Irans nukleare program og er omfattet af UNSCR 1737 (2006) 24.4.2007 2. IRGC Brigadegeneral Javad DARVISH-VAND Viceinspektør i MODAFL. Ansvarlig for alle MODAFL-faciliteter og -installationer 24.6.2008 3. IRGC Brigadegeneral Seyyed Mahdi FARAHI Administrerende direktør i Defence Industries Organisation (DIO), der er omfattet af UNSCR 1737 (2006) 24.6.2008 4. Dr. Hoseyn (Hossein) FAQIHIAN NFPC's adresse: AEOI-NFPD, P.O. Box 11365-8486, Teheran, Iran Vicegeneraldirektør i Nuclear Fuel Production and Procurement Company (NFPC), der er en del af AEOI. AEOI fører tilsyn med Irans nukleare program og er omfattet af UNSCR 1737 (2006). NFPC er involveret i berigningsrelaterede aktiviteter, som IAEA's Styrelsesråd og Sikkerhedsrådet kræver, at Iran skal suspendere 24.4.2007 5. Ingeniør Mojtaba HAERI Vicekontorchefchef for industri, MODAFL. Fører tilsyn med AIO og DIO 24.6.2008 6. IRGC Brigadegeneral Ali HOSEYNITASH Departementschef i det øverste nationale sikkerhedsråd og involveret i politikudformningen på det nukleare område 24.6.2008 7. Mohammad Ali JAFARI, IRGC Bestrider en ledende stilling i IRGC 24.6.2008 8. Mahmood JANNATIAN Vicekontorchef i Irans atomenergiorganisation 24.6.2008 9. Said Esmail KHALILIPOUR Fødselsdato: 24.11.1945, fødested: Langroud Vicekontorchef i AEOI. AEOI fører tilsyn med Irans nuklearprogram og er omfattet af UNSCR 1737 (2006) 24.4.2007 10. Ali Reza KHANCHI NRC's adresse: AEOI-NRC PO Box 11365-8486 Teheran, Iran; Fax: (+ 9821) 8021412 Leder af AEOI's Teheran Nuclear Research Center (TNRC). IAEA forsøger fortsat at få nærmere oplysninger fra Iran om de plutoniumudskillelseseksperimenter, der gennemføres i TNRC, herunder om forekomsten af HEU-partikler i miljøprøver fra affaldsdeponeringsanlægget Karaj, hvor containere, der anvendes til oplagring af depleterede uranemner, der blev anvendt i forbindelse med disse eksperimenter, befinder sig. AEOI fører tilsyn med Irans nukleare program og er omfattet af UNSCR 1737 (2006) 24.4.2007 11. Ebrahim MAHMUDZADEH Administrerende direktør for Iran Electronic Insdustries 24.6.2008 12. Brigadegeneral Beik MOHAMMADLU Vicekontorchefchef for leverancer og logistik i MODAFL 24.6.2008 13. Anis NACCACHE Administrator i Barzagani Tejarat Tavanmad Saccal-selskaberne; hans selskab har forsøgt et anskaffe følsomme varer til fordel for de enheder, der er omfattet af UNSCR 1737 (2006) 24.6.2008 14. Brigadegeneral Mohammad NADERI Leder af Aerospace Industries Organisation (AIO); AIO har deltaget i følsomme iranske programmer 24.6.2008 15. IRGC-brigadegeneral Mostafa Mohammad NAJJAR Minister (MODAFL) med ansvar for alle militære programmer, herunder programmer for ballistiske missiler 24.6.2008 16. Dr. Javad RAHIQI Fødselsdato: 21.4.1954, fødested: Mashad Leder af AEOI's nukleare teknologicenter i Esfahan. Dette fører tilsyn med urankonverteringsanlægget i Esfahan. IAEA's Styrelsesråd og Sikkerhedsrådet kræver, at Iran suspenderer alle berigningsrelaterede aktiviteter. Dette omfatter alt arbejde med urankonvertering. AEOI fører tilsyn med Irans nukleare program og er omfattet af UNSCR 1737 (2006) 24.4.2007 17. Kontreadmiral Mohammad SHAFI’I RUDSARI Vicekontorchef for koordination, MODAFL 24.6.2008 18. IRGC-brigadegeneral Ali SHAMSHIRI Viceefterretningschef i MODALF med ansvar for MODALF-ansattes og -installationers sikkerhed 24.6.2008 19. Abdollah SOLAT SANA Administrerende direktør for urankonverteringsanlægget (UCF) i Esfahan. Dette anlæg producerer fødematerialet (UF6) til berigningsanlæggene i Natanz. Den 27. august 2006 modtog Solat Sana en særlig pris fra præsident Ahmadinejad for sin indsats 24.4.2007 20. IRGC-brigadegeneral Ahmad VAHIDI Vicekontorchef, MODAFL 24.6.2008







B. Juridiske personer, enheder og organer Navn Identificerende oplysninger Begrundelse Opført på listen den 1. Aerospace Industries Organisation, AIO AIO, 28 Shian 5, Lavizan, Teheran, Iran AIO fører tilsyn med Irans fremstilling af missiler, herunder Shahid Hemmat Industrial Group, Shahid Bagheri Industrial Group og Fajr Industrial Group, som alle er omfattet af UNSCR 1737 (2006). Lederen af AIO og to andre højtstående embedsmænd er ligeledes omfattet af UNSCR 1737 (2006) 24.4.2007 2. Armament Industries Pasdaran Av., PO Box 19585-777, Teheran, Iran Et datterselskab af DIO (Defence Industries Organisation) 24.4.2007 3. Armed Forces Geographical Organisation Formodes at levere geospatiale data til det ballistiske missilprogram 24.6.2008 4. Bank Melli, Yder eller forsøger at yde finansiel støtte til virksomheder, der er involveret i eller fremskaffer varer til Irans nuklear- og missilprogrammer (AIO, SHIG, SBIG, AEOI, Novin Energy Company, Mesbah Energy Company, Kalaye Electric Company og DIO). Bank Melli fungerer som mellemled i forbindelse med Irans følsomme aktiviteter. Den har formidlet en lang række indkøb af følsomme materialer til Irans nuklear- og missilprogrammer. Den har leveret en række finansielle tjenesteydelser på vegne af enheder, der er tilknyttet Irans nuklear- og missilindustrier, herunder åbning af remburser og varetagelse af konti. Mange af de ovennævnte virksomheder er omfattet af UNSCR 1737 (2006) og 1747 (2007). 24.6.2008 Bank Melli Iran inkl. alle afdelinger og datterselskaber Ferdowsi Avenue, PO Box 11365-171, Teheran, Iran a) Melli Bank plc London Wall, 11th floor, London EC2Y 5EA, Det Forenede Kongerige b) Bank Melli Iran Zao Number 9/1, Ulitsa Mashkova, Moskva, 130064, Rusland 5. Defence Technology and Science Research Centre (DTSRC) — alias: Educational Research Institute/Moassese Amozeh Va Tahgiaghati (ERI/MAVT Co.) Pasdaran Av., PO Box 19585-777, Teheran, Iran Ansvarlig for FoU. Et datterselskab af DIO. DTSRC foretager en stor del af anskaffelserne til fordel for DIO 24.4.2007 6. Iran Electronic Industries PO Box 18575-365, Teheran, Iran 100%-ejet datterselskab af MODAFL (og derfor en søsterorganisation til AIO, AvIO og DIO). Har til formål at fremstille elektroniske komponenter til Irans våbensystemer 24.6.2008 7. IRGC Air Force Forvalter Irans oversigt over kort- og mellemdistance ballistiske missiler. Lederen af IRGC Air Force var omfattet af UNSCR 1737 (2006) 24.6.2008 8. Khatem-ol Anbiya Construction Organisation Number 221, North Falamak-Zarafshan Intersection, 4th Phase, Shahkrak-E-Ghods, Teheran 14678, Iran IRGC-ejet gruppe af selskaber. Anvender IRGC's tekniske ressourcer til konstruktion, idet det optræder som den primære kontrahent i forbindelse med store projekter, herunder tunnelbyggeri, der anses for at støtte Irans ballistiske missil- og nuklearprogram 24.6.2008 9. Malek Ashtar University Tilknyttet Forsvarsministeriet; oprettede i 2003 en udannelse i missiler i tæt samarbejde med AIO 24.6.2008 10. Marine Industries Pasdaran Av., PO Box 19585-777, Teheran, Iran Et datterselskab til DIO 24.4.2007 11. Mechanic Industries Group Har deltaget i produktionen af komponenter til ballistikprogrammet 24.6.2008 12. Ministry of Defence and Armed Forces Logistics (MODAFL) West side of Dabestan Street, Abbas Abad District, Teheran, Iran Ansvarlig for Irans forsvarsforskning, udviklings- og produktionsprogrammer, herunder støtte til missil- og nuklearprogrammer 24.6.2008 13. Ministry of Defence Logistics Export (MODLEX) PO Box 16315-189, Teheran, Iran Er eksportgrenen i MODAFL, og det agentur, der anvendes i forbindelse med eksport af færdige våben i transaktioner mellem stater. I henhold til UNSCR 1747 (2007) bør MODLEX ikke drive handel 24.6.2008 14. 3M Mizan Machinery Manufacturing Skuffeselskab for AIO, der foretager anskaffelser på det ballistiske område 24.6.2008 15. Nuclear Fuel Production and Procurement Company (NFPC) AEOI-NFPD, P.O. Box: 11365-8486, Teheran, Iran AEOI's Nuclear Fuel Production Division (NFPD) forsker i og udvikler nukleare brændselskredsløb, herunder prospektering, brydning, finmaling og konvertering af uran og forvaltning af nukleart affald. NFPC er afløseren for NFPD, det datterselskab under AEOI, som driver forskning og udvikling i det nukleare brændselskredsløb, herunder konvertering og berigning 24.4.2007 16. Parchin Chemical Industries Har arbejdet med propulsionsteknikker til Irans ballistikprogram 24.6.2008 17. Special Industries Group Pasdaran Av., PO Box 19585-777, Teheran, Iran Et datterselskab af DIO 24.4.2007 18. State Purchasing Organisation (SPO) SPO synes at fremme indførsel af hele våben. Ser ud til at være et datterselskab af MODAFL 24.6.2008«









BILAG III









»BILAG III

Filialer og datterselskaber inden for medlemsstaternes jurisdiktion af banker hjemmehørende i Iran, jf. artikel 3b, stk. 1, litra b)«









BILAG IV









»BILAG IV

Filialer og datterselskaber uden for EU's jurisdiktion af banker hjemmehørende i Iran og finansielle enheder, som hverken er hjemmehørende i Iran eller inden for medlemsstaternes jurisdiktion, men kontrolleres af personer eller enheder hjemmehørende i Iran, jf. artikel 3b, stk. 1, litra c) og d)«